Akatay-nneɣ , nebḍa -t ɣef sin n yiḥricen; deg uḥric amezwaru, nefka-d tibadutin i kra n wawalen i yesɛan assaɣ akked usentel-nneɣ, ladɣa tafyirt, nefka-as azal d ameqqran, imi deg-s i d-teffeɣ tefyirt tuddist, d aɣen aṭas n yimyura i iqdcen fell-as, aṭas n tmuɣliwin i as-mudden , nefka-d d aɣen tabadut n tefyirt taḥerfit , imi aṭas n yimyura i d-yemmeslayen fell-as di tmaziɣt, ad nebder: Basset, Galand, Applegat, Prasse, Bentolila, Chakir, Sdiqi d wiyaḍ niḍen, nnan-d belli, tafyirt taḥerfit teddes akka: s yiwen n useɣru d netta i d ul n tefyirt, akked yisemmaden .